ai4bharat/Pralekha huggingface dataset:
ا قتصادی امور کی کابینہ کمیٹی
کابینہ نے بغیر جرمانے کے نان آپریشنل کوئلے کی کانیں واپس لوٹانے کے لئے سرکاری کمپنیوں کو ون ٹائم ونڈو دینےکی منظوری دی
سرکاری شعبے کے کمپنیوں کے اختیار والی کئی کوئلے کی کانوں کے جاری کئے جانے اور موجودہ نیلامی پالیسی کے مطابق ان کی نیلامی کی توقع
وزیر اعظم جناب نریندر مودی کی صدارت والی اقتصادی امور کے متعلق کابینہ کمیٹی نے آج بغیر جرمانے  کے اور بغیر کوئی وجہ بتائے نان آپریشنل کوئلے کی کانوں کو واپس لوٹانے کے لئے مرکزی اور ریاستی سرکاری شعبے کی کمپنیوں کو ون ٹائن ونڈو فراہم کرانے کے لئے کوئلے کی وزارت کی تجویز آج منظور کی ہے۔ اس سے ایسی کئی کوئلے کی کانوں کو جاری کیا جاسکتا ہے جن کو موجودہ سرکاری پی ایس یو الاٹی ڈیولپ کرنے کی حالٹ میں نہیں ہے یا اس میں ان کی دلچسپی نہیں ہے۔ اس کے بعد ان کوئلے کی کانوں کو موجودہ نیلامی کی پالیسی کے مطابق نیلام کیا جا سکے گا۔ الاٹی سرکاری کمپنیوں کو منظور شدہ واپسی کی پالیسی کی شائع ہونے کی تاریخ سے کوئلے کی کانیں لوٹاتنے کے لئے تین ماہ کی مدت دی گئی ہے۔
سپریم کورٹ کے ذریعہ 2014 میں کوئلے کے بلاکوں کومسترد کئے جانے کے بعد، تھرمل پاور پلانٹوں کو کوئلے کی سپلائی میں فوری رکاوٹ سے بچنے کے لیے حکومت نے مسترد کئے گئے کئی کوئلے کے بلاک ریاستی اور مرکزی سرکاری شعبے کی کمپنیوں کو الاٹمنٹ کر دیئے تھے۔ الاٹمنٹ کا کام بہت تیزی سے کیا گیا تھا اور توقع تھی کہ ان بلاکوں سے ریاستی بجلی کمپنیوں کی کوئلے کی ضرورتوں کو پورا کیا جاسکے گا۔ ریاستی / مرکزی سرکاری شعبے کی کمپنیوں کے لئے ریوینیو فی ٹن کی بنیاد پر طے کیا گیا جبکہ پرائیویٹ شعبے کی کمپنیوں کو اس کے لئے بولی لگانی پڑتی ہے۔ اس وقت کوئلے کے بلاکوں کے الاٹمنٹ کے لئے کوئلے کے بلاکوں کو چلانے کے واسطے مدت سے متعلق شرطیں بہت سخت تھیں۔ کوئلے کی کانوں کو چلانے میں تاخیر پر جرمانے کے نتیجے میں تنازع ہوا اور معاملے عدالت میں پہنچے۔
دسمبر-2021 تک، سرکاری کمپنیوں کو الاٹ کی گئی 73 کوئلے کی کانوں میں سے 45 کانیں کام نہیں کرہی تھیں اور 19 کوئلے کی کانوں کے معاملے میں انہیں چلانے کی مقررہ تاریخ پہلے ہی گزر ہو چکی تھی۔ تاخیر کی وجوہات الاٹیوں کے اختیار سے باہر تھیں، مثلاً نظم کو نسق کے معاملات؛ جنگل کے رقبے میں اضافہ، زمین کی حصولیابی کے خلاف زمین والوں کا احتجاج ؛ کوئلے کے وسائل کی دستیابی کے معاملے میں جغرافیائی عوامل ۔
کوئلہ کا شعبہ ملک کے لیے توانائی کی سکیورٹی کی ایک کلید ہے۔ منظوری میں اچھی کوالٹی کے کوئلے کے بلاکس جو پہلے الاٹ کیے گئے تھے، ان کو تکنیکی دشواریوں کو دور کرنے اور حدود کے تعین کے بعد حال ہی میں شروع کی گئی کمرشیل کوئلے کی کانوں کی نیلامی کی پالیسی کے تحت خواہش مند پارٹیوں کو پیش کیا جا ئے گا۔ کوئلے کے بلاکوں کو جلدی آپریشنل بنائے جانے سے روزگار پیدا ہوگا، سرمایہ کاری کو فروغ ملے گا، ملک کے پسماندہ علاقوں کی معاشی ترقی میں مدد ملے گی، مقدمے کم ہوں گے اور کاروبار کرنے میں آسانی کو فروغ ملے گا جس سے ملک میں کوئلے کی درآمد میں کمی آئے گی۔
۔۔۔۔۔۔۔۔۔۔۔
ش ح۔ا گ ۔ن ا۔
U-4042
(
اسٹیل کی وزارت
فولاد اور دیہی ترقی کے مرکزی وزیر مملکت جناب فگن سنگھ کلستے نے دھاتوں کے ماہرین سے اپیل کی کہ وہ دھاتوں کے شعبے میں ہندستان کو خودکفیل بنانے کے لئے دیسی ٹکنالوجی کی ترقی کے لئےکام کریں
فولاد اور دیہی ترقی کے مرکزی وزیر مملکت جناب فگن سنگھ کلستے نے دھاتوں کے ماہرین سے مطالبہ کیا ہے کہ وہ دیسی ٹیکنالوجی کی ترقی پر کام کریں تاکہ ہندوستان دھاتوں کے میدان میں خود کفیل بن سکے۔ آج حیدرآباد میں انڈین انسٹی ٹیوٹ آف میٹلز  کی 76ویں سالانہ تکنیکی میٹنگ  کا افتتاح کرتے ہوئے وزیر موصوف نے کہا کہ حکومت، عالمی لیڈر بننے کی راہ ہموار کرنے کے لیے ہندوستانی صنعت کے سلسلہ میں سازگار ماحول پیدا کرنے پر پوری توجہ مرکوز کر رہی ہے۔ انہوں نے کہا، فولاد کی بہت سی کمپنیوں نے ہندستان میں فولاد تیار کرنے کے معاملے میں اضافہ کرنے کے لئے 6322 کروڑ روپے کی پیداوار سے منسلک ترغیباتی اسکیم کے تحت ایک عالمی یونٹس کے لئے دلچسپی ظاہر کی ہے اور درخواستیں جمع کی ہیں۔ جس کا آتم نربھر کے اہداف کو حاصل کرنے کے لیے ایک تقویت کے طور پر اعلان کیا گیا ہے۔ وزیر موصوف نے ذکر کیا کہ دنیا میں سب سے زیادہ اپنی دستیابی اور افادیت کی وجہ سے دھاتوں کی قسموں میں اسٹیل کا پہلا مقام ہے، اس کے بعد ایلومینیم کا نمبر آتاہے۔ انہوں نے سامعین کو یاد دلایا کہ بھارت اب بھی اسٹیل کی کچھ اقسام کے لیے درآمدات پر منحصر ہے۔
وزیر موصوف نے ا س امید کا اظہار کیا کہ یہ تقریب تحقیقی لیبارٹریوں، صنعتوں اور اکیڈمی کے درمیان درمیان جدید ترین پیش رفت، چیلنجوں ، دھات اور میٹریل سائنس کے موجودہ حل کے بارے میں مضبوط بات چیت کو فروغ دے گی۔ جناب کلستے نے کہا کہ آئی آئی ایم کا اے ٹی ایم دھات سے متعلق سائنس برادری کے لیے اہم تکنینکی تقریب ہے۔انہوں نے اس بات پر خوشی کا اظہار کیا کہ بہت سے طلباء بھی اے ٹی ایم میں حصہ لے رہے ہیں۔
اس اے ٹی ایم تقریب میں سائنسدانوں، محققین، طلباء اور صنعت سے جڑےعملے سے جڑے 900 سے زائد مندوبین حصہ لے رہے ہیں۔ اس تقریب کے ایک حصے کے طور پر، ایک بین الاقوامی سمپوزیم بھی منعقد ہوا ۔ یہ سمپوزیم ایکسلریٹڈ میٹریلز ڈیزائن اینڈ ایڈیٹیو مینوفیکچرنگ: سائنٹفک اینڈ ٹیکنولوجیکل پرسپیکٹیو" سے متعلق تھا جہاں سرکردہ ماہرین نے اپنی مہارت کے شعبے میں خصوصی لیکچرز دیے۔ اے ٹی ایم کے ایک حصے کے طور پر وقف پوسٹر سیشن اور میٹالوگرافک مقابلہ بھی منعقد کیا جا رہا ہے۔ صنعت کے لئے خصوصی اجلاس بھی ہورہا ہے اور اس سیکٹر میں تعلیمی ماہرین سب سے زیادہ اہم مسائل پر بحث کررہے ہیں۔
وزارت دفاع
پریس ریلیز
بھارت-چین کور کمانڈر سطح کی میٹنگ کا 11 واں دور
10 اپریل، نئی دہلی : بھارت چین کور کمانڈر سطح کا گیارہواں اجلاس 09 اپریل 2021 کو چشول مولدو سرحدی میٹنگ پوائنٹ پر منعقد ہوا۔ دونوں فریقوں نے مشرقی لداخ میں ایل اے سی کے علاوہ دیگرامور کے حل کے لیے تبادلہ خیال کیا۔ فریقین نے بقیہ معاملات کو موجودہ معاہدوں اور پروٹوکول کے مطابق جلد حل کرنے کی ضرورت سے اتفاق کیا۔ اس تناظر میں اس بات کو بھی اجاگر کیا گیا کہ دیگر علاقوں سے دونوں فریقوں کے ذریعے افواج ہٹالینے سے امن و امان کی مکمل بحالی اور دوطرفہ تعلقات میں پیش رفت کو یقینی بنانے کی راہ ہموار ہوگی۔ دونوں فریقوں نے اتفاق کیا کہ اپنے رہنماؤں کے مابین ہوئے اتفاق رائے سے رہنمائی لینا ، بات چیت جاری رکھنا اور بقیہ امور کے لیے باہمی قابل قبول حل کی طرف جلد از جلد کام کرنا اہمیت کا حامل ہے۔ انھوں نے مشترکہ طور پر زمینی سطح پر استحکام برقرار رکھنے ، نئے تصادم کے واقعات سے گریز کرنے اور مشترکہ طور پر سرحدی علاقوں میں امن و امان برقرار رکھنے سے بھی اتفاق کیا۔
صدر جمہوریہ کا سکریٹریٹ
صدر جمہوریہ ہند نے مدھیہ پردیش حکومت کی میزبانی میں منعقدہ شہری استقبالیہ تقریب میں شرکت کی ؛ دفاع ، اور سڑک نقل و حمل اور شاہراہوں کی مرکزی وزارتوں کے پروجیکٹوں کا سنگ بنیاد رکھا
صدر جمہوریہ ہند محترمہ دروپدی مرمو نے آج شام  کو راج بھون میں حکومت مدھیہ پردیش کی میزبانی میں اپنے اعزاز میں منعقدہ شہری استقبالیہ تقریب میں شرکت کی۔ اس موقع پر، انہوں نے ورچووَل طریقہ سے گوالیار میں ڈی آر ڈی او کی ’میکسی مم مائکروبایولوجیکل کنٹینمنٹ لیباریٹری‘ اور سڑک نقل و حمل اور شاہراہوں کی وزارت کے راتاپانی-اٹارسی سڑک پروجیکٹ کے سنگ بنیاد رکھے۔
مجمع سے خطاب کرتے ہوئے، صدرجمہوریہ نے کہا کہ مدھیہ پردیش کے عوام نے بھارتی ثقافت اور ترقی کے سفر میں غیر معمولی تعاون پیش کیا ہے۔ جہاں ایک جانب مدھیہ پردیش میں فطری حسن پایا جاتا ہے، تو وہیں دوسری جانب یہ ایک مالامال روحانی اور ثقافتی ورثہ کی حامل ریاست ہے۔ عظیم شاعر کالی داس اور موسیقی کے سمراٹ تان سین سے لے کر لتا منگیشکر تک، اس سرزمین پر متعدد باصلاحیت افراد پیدا ہوئے۔ سابق صدر جمہوریہ ہند، ڈاکٹر شنکر دیال شرما اسی مٹی کے سپوت تھے۔ بابا صاحب بھیم راؤ امبیڈکر کی جائے پیدائش مہو میں ہے۔ سابق وزیر اعظم، جناب اٹل بہاری واجپئی جی کی شاندار شخصیت اور ان کی عظیم سیاسی زندگی کی شروعات مدھیہ پردیش ہی سے ہوئی۔
صدر جمہوریہ نے کہا کہ مدھیہ پردیش میں متعدد پرکشش تاریخی مقامات ہیں۔ مہا کالیشور اور اومکاریشور کے جیوترلنگ، اُجین کا سمہست کمبھ، دریائے نرمدا کی ابتداء اور امرکنٹک میں اولین جین تیرتھنکر رشبھ دیو کا مندر، چترکوٹ میں بھگوان رام کی جلاوطنی کی جگہ، یہ سب مقامات مدھیہ پردیش کی روحانی اہمیت کو اجاگر کرتے ہیں۔
صدرجمہوریہ نے کہا کہ علاقہ کے لحاظ مدھیہ پردیش میں ملک کا سب سے بڑا جنگل ہے۔ یہاں متعدد نیشنل پارک، وائلڈ لائف پارک اور ٹائیگر ریزرو موجود ہیں۔ انہوں نے کہا کہ جنگلی حیات میں دلچسپی رکھنے والے لوگ حال ہی میں نامیبیا سے نقل مکانی کرکے کونو نیشنل پارک لائے گئے چیتوں کو لے کر ازحد پرجوش ہیں۔ انہوں نے ملک سے معدوم ہو چکے چیتوں کی بازآبادکاری کے لیے شروع کی گئی مہم کی کامیابی کی تمنا کی۔
صدر جمہوریہ نے کہا کہ اندور شہر کو مسلسل چھٹویں مرتبہ ازحد صاف ستھرے شہر کا ایوارڈ حاصل ہوا اور مدھیہ پردیش نے ’سووَچھ سرویکشن 2022‘ میں ازحد صاف ستھری ریاست کا ایوارڈ جیتا۔ علاوہ ازیں، ایک لاکھ سے زائد کی آبادی والے 100 شہروں کی درجہ بندی میں، 30 شہر مدھیہ پردیش کے ہیں۔ انہوں نے کہا کہ یہ کامیابی عوامی شراکت داری اور بیداری کی ایک مؤثر مثال ہے۔ انہوں نے ریاست میں صفائی ستھرائی کے رواج کو مضبوط بنانے کے لیے مدھیہ پردیش کے عوام کی ستائش کی۔ انہوں نے کہا کہ صفائی ستھرائی سے متعلق ان کی کوششیں سبھی کے لیے مثالی حیثیت رکھتی ہیں ۔
صدر جمہوریہ نے کہا کہ مدھیہ پردیش نے مبنی برشمولیت ترقی کے نئے زاویے قائم کیے ہیں۔ ریاست نے ترقی کے متعدد معیارات پر متاثرکن کامیابیاں حاصل کی ہیں۔گذشتہ ایک دہائی کے دوران مدھیہ پردیش کی مجموعی ریاستی گھریلو پیداوار  میں تقریباً ساڑے تین گنا اضافہ رونما ہوا ہے۔ یہ خوردنی اناج کی پیداوار کے معاملے میں سرکردہ ریاستوں میں شامل ہے۔ گذشتہ چار برسوں کے دوران زرعی شرح نمو میں 20 فیصد کے اوسط سے اضافہ رونما ہوا ہے۔ انہوں نے ریاست کی مجموعی ترقی کے لیے حکومت مدھیہ پردیش کی ستائش کی اور اس اعتماد کا اظہار کیا کہ مدھیہ پردیش کی ترقی کا سفر مزید تیز رفتار ی کے ساتھ آگے بڑھے گا اور اس ترقی کے فوائد ریاست کے تمام تر طبقات سے وابستہ عوام الناس تک پہنچیں گے۔
صدر جمہوریہ کی تقریر ہندی میں ملاحظہ کرنے کے لیے برائے مہربانی یہاں کلک کریں۔
سائنس اور ٹیکنالوجی کی وزارت
ہماری فطرت کی بنیادی عناصرکی تفہیم کے لئے آئی اے سی ایس کولکاتہ نے بلیک ہول اورقوت ثقل کی لہروں سے متعلق فیکلٹی کے کام کی حوصلہ افزائی کی
نئی دہلی ،21 جون :ڈاکٹرسمن چکرورتی کا تعلق انڈین ایسوسی ایشن فارکلٹی ویشن آف سائنس  کولکاتہ کے طبیعاتی سائنسیز کے اسکول اوراسکول آف ریاضی اور کمپیوٹریشنل سائنسیز سے ہے موصوف کو سائنس اورٹکنالوجی کے محکمے ، حکومت ہند کی جانب سے تشکیل کردہ انسپائر فیکلٹی ایوارڈ بھی حاصل ہوچکاہے انھوں نے بلیک ہول کی تھیوڈائنامک پراپرٹیز کو سمجھنے کے لئے نئے طریقے فراہم کئے ہیں ۔انھوں نے تفصیلات پرمبنی جو تکنیک وضع کی ہے وہ متعلق شعبوں میں مفید ثابت ہوئی ہے اور اب اس کا استعمال مختلف النوع تجزیاتی امور میں کیاجارہاہے جن کا تعلق بلیک ہول اور اس کے دیگر مختلف پہلووں سے ہے ۔
ڈاکٹرچکرابورتی کا تحقیقی مقالہ بنیادی طورپر قوت ثقل طبیعات اور بطورخاص بلیک ہول کے شعبوں پر مرکوز ہے ۔
قوت ثقل کی لہروں سے متعلق علم فلکیات کے شعبے میں حالیہ پیش رفت اور بلیک ہول شیڈوکی پیمائش کا استعمال قوت ثقل کی تھیوری کو بہترطورپرسمجھنے میں کیاجاسکتاہے ۔ ان سمتوں میں موصوف نے جوکارہائے نمایاں انجام دیئے ہیں وہ نہ صرف یہ کہ اپنے لحاظ سے قابل قدرہیں بلکہ آئندہ کے تجزیئے کے لئے بھی رہنما خطوط ثابت ہوں گے ۔ ڈاکٹرموصوف کے ذریعہ کئے گئے تحقیقاتی کام انھوں نے انسپائرفیکلٹی فیلوشپ کی مدت کارکے دوران انجام دیئے تھے اور ان کے کاموں کو قومی اوربین الاقوامی پیمانے پر متعلقہ افراد کے ذریعہ کافی سراہاگیاہے اور اس کے تئیں دلچسپی کا اظہاربھی کیاگیاہے انھوں نے اپنے تحقیقی کاموں کے ذریعہ جو تکنیکات وضع کی ہیں ان کا استعمال دیگر تحقیقی سرگرمیوں میں بھی کیاجارہاہے ۔ قوت ثقل سے متعلق لہروں کے سلسلے میں کی گئی ان کی تحقیق آئندہ ایل آئی جی او۔ انڈیا رصدگاہ کے لئے بھی اہم ثابت ہوگی اور قوت ثقل کی لہروں کا استعمال کرکے بنیادی طبیعات کو سمجھنے کے سلسلے میں بھی دنیا کے لئے دلچسپی کا باعث ہوگی ۔
بجلی کی وزارت
کابینہ نے کووڈ - 19 کی وجہ سے مالی دباؤ میں آئے پاور سیکٹر کے بقایہ جات کے لئے نقد رقم فراہم کرنے کے اقدامات کو منظوری دی
نئی دلّی ،19 اگست / وزیر اعظم جناب نریندر مودی کی صدارت میں اقتصادی امور کی کابینہ کمیٹی نے اجوول ڈسکوم ایشورنس یوجنا  کے تحت پچھلے سال کے مالیہ کی 25 فی صد کی حد تک ورکنگ کیپٹل کے علاوہ بجلی تقسیم کرنے والی کمپنیوں  کو قرض فراہم کرنے کی خاطر پاور فائنانس کارپوریشن  اور رورل الیکٹریفکیشن کارپوریشن  کو یکمشت رعایت فراہم کرنے کی منظوری دی ہے ۔
یکمشت رعایت بجلی کے شعبے میں نقد رقم کی فراہمی میں مدد کرے گی اور ریاستی حکومتوں کے ذریعے ڈسکوم کو ادائیگی کئے جانے کو یقینی بنائے گی ۔
پس منظر :
ملک میں کووڈ – 19 عالمی وباء کے پھیلنے اور اُس کے بعد ملک گیر سطح پر لاک ڈاؤن میں بجلی کے سیکٹر میں نقد رقم کے مسئلے کو اور بڑھا دیا ہے ۔ بجلی تقسیم کرنے والی کمپنیوں کے مالیہ میں تیزی سے کمی آئی ہے کیونکہ لوگ استعمال کی گئی بجلی کے لئے ادائیگی کے قابل نہیں ہیں ، جب کہ بجلی کی سپلائی ایک لازمی خدمت کے طور پر مسلسل بر قرار رکھی گئی ہے ۔ توانائی کے استعمال میں قابلِ قدر کمی آئی ہے ۔ بجلی کے شعبے میں نقد رقم کی صورتِ حال مختصر مدت میں بہتر ہونے کی امید نہیں ہے کیونکہ اقتصادی سرگرمیوں اور بجلی کی مانگ میں اضافے میں ابھی وقت لگ سکتا ہے ۔ اس لئے بجلی کی سپلائی کو جاری رکھنے کے لئے بجلی کے سیکٹر میں نقد رقم کی فراہمی کی فوری ضرورت تھی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4653
(Visitor Counter : 117
بہت چھوٹی، چھوٹی اور درمیانی صنعتوں کی وزارت
جناب نارائن رانے نے متحدہ عرب امارات کو ہندوستان میں سرمایہ کاری کی دعوت دی، ایم ایس ایم ای کو نئے مواقع کی تلاش میں اہل بنانے کے لئے ساتھ مل کر کام کرنے پر زور دیا
نئی دہلی:12؍مئی2022:
بہت چھوٹی ، چھوٹی اور درمیانی درجہ کی صنعتوں کی مرکزی وزیر جناب نارائن رانے نے ایم ایس ایم ای کے وزیر مملکت جناب بی پی ایس ورما اور وزارت کے اعلیٰ حکام کے ساتھ متحدہ عرب امارات حکومت میں کاروبارا ور ایس ایم ای کے وزیر مملکت ڈاکٹر احمد بیلہول الفلاسی کی قیادت میں وہاں کے ایک نمائندہ وفد سے ملاقات کی۔
جناب رانے نے کہا کہ متحدہ عرب امارات ہندوستان کا سب سے بڑاکاروباری شراکت دار ہے اور ہم ایسا نظم وضع کرنے کے لئے مل کر کام کرنا چاہتے ہیں، جس سے ایم ایس ایم ای نئے مواقع کو تلاش کرنے اور اپنے موجودہ کاروبار کو بڑھانے میں اہل ہوسکیں۔ انہوں نے متحدہ عرب امارات کو بنیادی ڈھانچہ ، فوڈ پروسیسنگ اور توانائی جیسے شعبوں میں سرمایہ کاری کی دعوت دی ہے۔
اے ایس اینڈ ڈی سی ، ایم ایس ایم ای جناب شیلیش کمار سنگھ نے دوہرا کہ دونوں ممالک کے ایس ایم ای کے لئے اعلیٰ ترین عمل ، معلومات، صلاحیتوں کو ساجھا کرکے ٹیکنالوجی کی منتقلی کے ذریعے دو طرفہ کاروبار بڑھانے کے خاصے امکانات ہیں۔
جے ایس، ایم ایس ایم ای محترمہ مرسی ایپاؤ نے کہا کہ ہندوستان اور متحدہ عرب امارات کے مابین بہترین دو طرفہ تعلقات ہیں، جن کی تاریخی اور ثقافتی طور سے جڑیں کافی گہری ہیں اور ہم مستقبل میں اِنہیں مزید مضبوط بنانے کے لئے تیار ہیں۔ انہوں نے کہا کہ سی ای پی اے نے دونوں ممالک کے درمیان کاروبار اور سرمایہ کاری کے نئے مواقع پیدا کئے ہیں، جس سے ایس ایم ای اور اسٹارٹ اَپس کو فائدہ ملے گا۔
امور داخلہ کی وزارت
این سی ایم سی نے سمندری طوفان ‘نسرگ’ کی تیاریوں کا جائزہ لینے کے لیے دوبارہ میٹنگ بلائی
نئی دہلی،2 جون، 2020، کابینہ سکریٹری جناب راجیو گوابا نے آفات کے بندوبست کی قومی کمیٹی  کی دوسری میٹنگ کی صدارت کی۔ یہ میٹنگ سمندری طوفان ‘‘نسرگ’’سے نمٹنے کے لیے مرکزی وزارتوں / ایجنسیوں کی تیاریوں کا جائزہ لینے کے لیے بلائی گئی تھی۔
بھارت کے محکمہ موسمیات  نے کہا تھا کہ شدید سمندری طوفان کے 3 جون کی شام/ سہ پہر مہاراشٹر کے ساحل سے ٹکرانے کا امکان ہے۔ اندیشہ ہے کہ 100 سے 110 کلو میٹر فی گھنٹے کی رفتار سے چلنے والی ہوائیں جو 120 کلو میٹر فی گھنٹہ تک جاسکتی ہیں ۔ اور جن کے ساتھ زبردست بارش اور طوفان ہوگا جس کے تحت ایک دو میٹر اونچی لہریں اٹھیں گی، ریاست میں ساحلی اضلاع سے ٹکرائے گا۔
امکان ہے کہ یہ طوفان مہاراشٹر میں ساحلی اضلاع رائے گڑھ ، ممبئی ، تھانے اور پال گھر کے ساتھ گجرات میں ولساڑ، نوساری، سورت، بھاؤنگر اور بھروچ اضلاع نیز دمن ، دادر اور نگر حویلی کو متاثر کرے گا۔
ریاستی حکومتوں / مرکز کے زیر انتظام علاقوں کے افسران نے این سی ایم سی کو اُن اقدامات سے آگاہ کیا جو انھوں نے طوفان کی تیاری کے سلسلے میں کیے ہیں۔ انھوں نے یہ یقین بھی دلایا کہ ان کے پاس ضروری اشیا کا وافر مقدار میں ذخیرہ موجود ہے۔ اور یہ کہ تمام ایمرجنسی خدمات کو تیاری کی حالت میں رکھا گیا ہے۔ ٹیلی کام کے محکمے کی طرف سے فراہم کردہ ایس ایم ایس کی بڑی سہولت کو ان باشندوں کو خبردار کرنے کے لیے استعمال کیا جارہا ہے جن کے سمندری طوفان سے متاثر ہونے کا امکان ہے۔ اس کے علاوہ لوگوں کو بچاکر نکالنے کی کارروائی کا سلسلہ بھی جاری ہے۔
ریاستوں/ اور مرکز کے زیر انتظام علاقوں میں این ڈی آر ایف نے 40 ٹیموں کو تعینات کیا ہے اور فاضل ٹیمیں بھی فضائی راستے سے لائی جارہی ہیں۔فوج ا ور بحریہ کی بچاؤ اور امدادی ٹیموں کو بحریہ اور فضائیہ کے جہازوں اور طیاروں کے ساتھ تیاری کی حالت میں رکھا گیا ہے۔ ساحلی گارڈ کی کشتیوں کو سمندر میں ماہی گیروں کو بچاکر نکالنے کے کام میں پہلے ہی لگا دیا گیا ہے۔
ریاستی اور مرکزی ایجنسیوں کی تیاریوں کا جائزہ لیتے ہوئے کابینہ سکریٹری نے ہدایت کی کہ طوفان کے راستے میں پڑنے والے نشیبی علاقوں سے لوگوں کو نکالنے کی کارروائی مکمل کرنے کے لیے تمام ضروری اقدامات کیے جائیں اور اس بات کو یقینی بنایا جائے کہ تمام ماہی گیروں کو سمندر سے واپس لے آیا جائے۔اس بات کو بھی یقینی بنانے کی خصوصی کوششیں کی جائیں کہ کووڈ کے مریضوں کے سلسلے میں ضروری طبی خدمات میں خلل نہ پڑے۔ ایجنسیوں کو یہ ہدایت بھی دی گئی کہ وہ ہنگامی منصوبوں پر کام کرتی رہیں تاکہ اس بات کو یقینی بنایا جاسکے کہ بجلی ، ٹیلی مواصلات، نیو کلیئر کیمیکل، ہوابازی اور جہاز رانی کے بنیادی ڈھانچے اور اثاثوں کی پوری حفاظت ہوسکے۔
مہاراشٹر اور گجرات کے ایڈیشنل چیف سکریٹریوں، دادر اور نگر حوالی اور دمن اور دیو کے ایڈمنسٹریٹر کے مشیر نے ویڈیو کانفرنس کے ذریعے میٹنگ میں شرکت کی۔ امور داخلہ ، جہاز رانی ، بجلی ، ریلوے ، ٹیلی مواصلات، پیٹرولیم اور قدرتی گیس ، ایٹمی توانائی، کیمیکلز اور پیٹرو کیمیکلز، شہری ہوا بازی، صحت کی وزارتوں نیز آئی ایم ڈی، آئی ڈی ایس، این ڈی ایم اے اور این ڈی آر ایف کے سینئر افسران نے بھی میٹنگ میں شرکت کی۔
ابھرتی ہوئی صورت حال کا جائزہ لینے کے لیے این سی ایم سی کی میٹنگ پھر ہوگی۔
نائب صدر جمہوریہ ہند کا سکریٹریٹ
نائب صدر جمہوریہ نے جمہوریہ ارجنٹیا کو نائب صدر کو پلوامہ دہشت گردانہ حملے کے بارے میں بتایا اور مہمان رہنما نے اس حملے کی شدید مذمت کی
بھارت اور ارجنٹینا کے مابین باہمی تجارت کو مزید مستحکم کرنے اور سرمایہ کاری کو فروغ دینے کی ضرورت ہے:نائب صدر جمہوریہ
جمہوریہ ارجنٹیا کی نائب صدر کے ساتھ ایم وینکیا نائیڈو کی بات چیت ہوئی
نئی دہلی، 12 مارچ / نائب صدر جمہوریہ ہند جناب ایم وینکیا نائیڈو نے بھارت کے دورے پر آئی جمہوریہ ارجنٹیا کی نائب صدر محترمہ گیبریلا مچیٹی کو ریاست جموں و کشمیر کے پلوامہ میں ہوئے دہشت گردانہ حملے کے بارے میں بتایا۔ ارجنٹینا کی رہنما نے اس حملے کی شدید مذمت کی اور کہا کہ دہشت گردی کے خلاف جنگ میں ارجنٹینا بھارت کے ساتھ ہے۔ جناب نائیڈو نے آج یہاں جمہوریہ ارجنٹینا کی نائب صد ر کے ساتھ بات چیت کرتے ہوئے یہ بات کہی۔ ارجنٹینا کی نائب صدر نے آج یہاں جناب وینکیا نائیڈو سے ملاقات کی ہے۔
نائب صدر جمہوریہ ہند نے ارجنٹیا کے صدر جناب موریسیو میکری کےدورہ ہندستان کے دوران 18 فروری 2019 کو دہشت گردی کے خلاف جاری کئے گئے بھارت-ارجنٹینا کی خصوصی اعلانیہ کا ذکر کیا۔
اس ملاقات کے دوران دونوں رہنماؤں نے علاقائی اور باہمی موضوعات پر بھی تبادلہ خیال کیا۔ نائب صدر جمہوریہ جناب وینکیا نائیڈو نے کہا کہ امن کے قیا م کی لڑائی میں ، موجودہ پس منظر میں ، دہشت گردی ، بدعنوانی ، آب و ہوا کی تبدیلی ، غیر قانونی رقم اور اسلحہ کی اسمگلنگ کے خلاف جنگ اور منشیات کی لعنت شامل ہے۔ انہوں نے مزید کہاکہ بھارت اور ارجنٹینا کو باہمی تجارت میں توسیع اور اسے مستحکم کرنے نیز باہمی مفاد کے شعبوں میں سرمایہ کاری کو فروغ دینے کے لئے سرگرمی کے ساتھ کام کرنا چاہئے۔
ارجنٹینا کے صدر جناب موریسیو میکری کے فروری 2019 میں دورہ ہند کے بعد سال میں ارجنٹیا سے دوسرا اعلی سطحی دورہ ہے۔ جناب موریسیو میکری کے دورہ کے دوران بھارت اور ارجنٹینا اپنے سفارتی رشتوں کے قیام کی 70ویں سالگرہ منارہے تھے۔
دونوں ہی رہنما ؤں نےاس موقع پرباہمی مفادات کے پارلیمانی کام کاج ، باہمی ، علاقائی اور عالمی موضوعات اور تبادلہ خیال کیا۔ انہوں نے بھارت-ارجنٹینا کثیر رخی تعاون کو مزید مستحکم کرنے کے اپنے عزم کا ایک بار پھر اعادہ کیا۔ اب دونوں ملکوں کے درمیان تاہم شراکت میں اضافہ ہوا ہے۔ انہوں نے ارجنٹینا کے صدر جناب موریسیو میکری کے دورہ ہند کے دوران دونوں رہنماؤں کے ذریعہ بنائے گئے روڈ میپ کا بھی ذکر کیا۔ انہوں ، لیتھیم ، انٹارٹیکا ، زراعت ، آئی ٹی ، صحت ، قابل احیا اور غیر قابل احیا توانائی ، سیاحت ، فلم وغیرہ سمیت دفاع، نیوکلیائی توانائی، خلا کے شناخت شدہ نئے شعبوں میں دونوں ملکوں کے ملکر کام کرنے کی ضرورت پر زور دیا۔
جناب نائیڈو نے ارجنٹینا اور عالمی سطح دونوں جگہ معذور افراد کو بااختیار بنانے کے لئے ارجنٹینا کی نائب صدر کے ذریعہ کی گئی کوششوں کی تعریف کی۔ انہوں نے برہما کماری میں منعقدہ تقریب میں جس میں حال ہی میں انہوں نے شرکت کی ہے، اپنی پرامن اور توانائی بخشنے والے تجربات کی بھی تعریف کی۔
ارجنٹینا کی نائب صدر نے بھارت کے نائب صدر جمہوریہ کو ارجنٹینا کے دورے اور گلوبل ڈس ایبلیٹی کانفرنس میں شرکت کی دعوت دی۔ یہ کانفرنس جون 2019 میں ارجنٹینا میں منعقد ہونے والی ہے۔
۔۔۔۔۔۔۔۔۔۔۔
م ن ۔ ش س ۔ ج۔
U- 1549
(Visitor Counter : 38
وزارت آیوش
سرکار صحت سیاحت کے ذریعے آیوش علاج کو بڑھاوا دے گی
آیوش کے وزیر جناب سربا نند سونووال نے آج لوک سبھا میں ایک سوال کے تحریری جواب میں یہ معلومات دی ہے کہ ہیل اِن انڈیا ملک میں طبی سیاحت کو بڑھاوا دینے کے لئے سرکار کی ایک پہل ہے۔اس پہل کے تحت صحت و خاندانی بہبود کی وزارت اور آیوش کی وزارت ادویہ کی تشہیر کے لئے ’وَن اسٹیپ‘ ہیل اِن انڈیا پورٹل تیار کرنے کے لئے سینٹر فار ڈیولپمنٹ آف ایڈوانس کمپوٹنگ اور سروسز ایکسپورٹ پروموشن کونسلکے ساتھ کام کررہا ہے۔
آیوش کی وزارت نے اِنڈیا ٹورزم ڈیولپمنٹ کارپوریشن،وزارت سیاحت کے ساتھ آیوروید میں میڈیکل ویلیو ٹریول اور دواؤں کے دوسرے روایتی سسٹم کو فروغ دینے کے لئے ایک مفاہمتی عرضداش پر دستخط کئے ہیں۔
آیوش کی وزارت نے میڈیکل ویلیو ٹریول کے لئے چیمپئن سروس سیکٹر اسکیم کے نام سے ایک مرکزی سیکٹر کی اسکیم تیار کی ہے۔ اس اسکیم کے تحت نیشنل کمیشن فار انڈین سسٹم آف میڈیسن ایکٹ 2020 یا مالی سال 22-2021 میں دی نیشنل کمیشن فار ہومیوپیتھی  ایکٹ 2020 کے تحت منظور شدہ سسٹم کے سپر اسپیشلٹی اسپتالوں ؍ ڈے کیئر سینٹروں کے قیام کے لئے نجی سرمایہ کاروں کو قرض سبسڈی کی شکل میں مالی امداد مہیا کی جاتی ہے۔
ہیل اِن انڈیا اور ہیل بائی انڈیا کو فروغ دینے کے لئے صحت و خاندانی بہبود کی وزارت کے ذریعے دو عدد چِنتن شیویر منعقد کئے جاچکے ہیں۔ ان چِنتن شیویروں میں آیوش کی وزارت بھی شامل تھی۔ ہندوستان میں سیاحت کے توسط سے روایتی علاج کو بڑھاوا دینے کے لئے اس شیویر میں مخصوص کارروائی نکتوں کی شناخ کی گئی تھی۔
گلوبل آیوش انویسٹمنٹ اینڈ اینوویشن سمت کے دوران گجرات کے گاندھی نگرمیں ہیل اِن انڈیا –میڈیکل ویلیو ٹریول پر ایک راؤنڈ ٹیبل اور پلینری سیشن بھی منعقد کیا گیا ، تاکہ ہندوستان کو میڈیکل ویلیو ٹریول کے لئے سرفہرست مقام کی شکل میں بڑھاوا دیاجاسکے۔
اسپتالوں سے منسلک آیوش کی وزارت کی نگرانی میں قومی اداروں کی فہرست۔
|
|
نمبر شمار
|
|
ادارے کا نام
|
|
جگہ
|
|
ریاست؍ مرکز کے زیر انتظام خطے کا نام
|
|
1
|
|
انسٹی ٹیوٹ آف ٹیچنگ اینڈ ریسرچ اِن آیوروید
|
|
جام نگر
|
|
گجرات
|
|
2
|
|
نیشنل انسٹی ٹیوٹ آف آیوروید جے پور
|
|
جے پور
|
|
راجستھان
|
|
3
|
|
آل انڈیا انسٹی ٹیوٹ آف آیوروید
|
|
نئی دہلی
|
|
نئی دہلی
|
|
4
|
|
نارتھ ایسٹرن انسٹی ٹیوٹ آن آیوروید اینڈ ہومیوپیتھی
|
|
شیلانگ
|
|
میگھالیہ
|
|
5
|
|
نارتھ ایسٹرن انسٹی ٹیوٹ آف فوک میڈیسن
|
|
پاسی گھاٹ
|
|
اروناچل پردیش
|
|
6
|
|
نیشنل انسٹی ٹیوٹ آف ہومیوپیتھی
|
|
کولکاتہ
|
|
مغربی بنگال
|
|
7
|
|
نیشنل انسٹی ٹیوٹ آف یونانی میڈیسن
|
|
بنگلورو
|
|
کرناٹک
|
|
8
|
|
نیشنل انسٹی ٹیوٹ آف نیچروپیتھی
|
|
پنے
|
|
مہاراشٹر
|
|
9
|
|
نیشنل انسٹی ٹیوٹ آف سِدھا
|
|
چنئی
|
|
تمل ناڈو
|
|
10
|
|
نیشنل انسٹی ٹیوٹ آف سوا رِگپا
|
|
لیہہ
|
|
لداخ
شماریات اور پروگرام کے نفاذ کی وزارت
بھارت میں پے رول کی رپورٹنگ ۔ رسمی روزگار کا تناظر
نئی دہلی،24/ مئی۔شماریات اور پروگرام عمل درآمد کی وزارت کے سینٹرل اسٹیٹسٹکس آفس نے روزگار میں پیش رفت کی مختلف جہتوں کا جائزہ لینے کے لئے منتخب سرکاری ایجسنیوں کے پاس دستیاب انتظامی ریکارڈس کی بنیاد پر ستمبر 2017 سے مارچ 2019 تک کی مدت کے لئے ملک میں روزگار کی صورت حال سے متعلق ایک پریس نوٹ جاری کیا ہے۔تفصیلی نوٹ سے منسلک ہے۔
ایمپلائٹمنٹ آؤٹ لوک سے متعلق تفصیلی نوٹ تک کی رسائی کے لئے یہاں کلک کریں۔
وزیراعظم کا دفتر
وزیر اعظم نے سی ڈبلیو جی 2022 میں مردوں کی لمبی چھلانگ میں چاندی کا تمغہ جیتنے پر ایم سری شنکر کو مبارکباد دی
وزیر اعظم جناب نریندر مودی نے برمنگھم میں سی ڈبلیو جی 2022 میں مردوں کی لمبی چھلانگ میں چاندی کا تمغہ جیتنے پر ایم سری شنکر کو مبارکباد دی ہے۔
ایک ٹویٹ میں، وزیر اعظم نے کہا؛
‘‘ایم سری شنکر کا سی ڈبلیو جی میں چاندی کا تمغہ ایک خاص اہمیت کا حامل ہے۔ ایسا کئی دہائیوں کے بعد ہوا ہے کہ ہندوستان نے سی ڈبلیو جی میں مردوں کی لمبی چھلانگ میں تمغہ جیتا ہے۔ ان کی کارکردگی ہندوستانی ایتھلیٹکس کے مستقبل کے لئے اچھی علامت ہے۔ انہیں مبارک باد۔ آنے والے وقتوں میں شاندار کارکردگی کے لئے نیک خواہشات’’